વડાપ્રધાન નરેન્દ્ર મોદીએ આજે સવારે વડાપ્રધાન તરીકેનો કાર્યભાર સંભાળ્યા બાદ વિવિધ વિભાગોની વહેંચણી કરવામાં આવી છે. જે પ્રકારની આશા રાખવામાં આવી રહી હતી, તે જ પ્રમાણે રાજનાથ સિંહને ગૃહ મંત્રાલય અને સુષમા સ્વરાજને વિદેશ મંત્રાલય આપવામાં આવ્યું છે. જ્યારે હર્ષ વર્ધનને સ્વાસ્થ્ય મંત્રાલય આપવામાં આવ્યુ છે. જે પ્રકારે પોલિયો સામે ડો. હર્ષ વર્ધને અભિયાન ચલાવ્યું હતું, તેને લઇને તેમને સ્વાસ્થ્ય મંત્રાલય આપવામાં આવ્યું તે ઉચિત માનવામાં આવી રહ્યું છે.